ปัญหาอุบัติเหตุบนท้องถนนเกิดจากเรื่องวินัย กฎหมายไม่ใช่ปัญหา แต่ปัญหาคือการรักษากฎหมาย
นายชวน หลีกภัย ประธานสภาผู้แทนราษฎร กล่าวถึงกรณีที่ ส.ส.ในสภาฯ ให้ความสำคัญกับเรื่องกฎหมายจราจร หลังเกิดอุบัติรถจักรยานยนต์ ตำรวจชนบุคลากรทางการแพทย์เสียชีวิตบนทางม้าลาย ว่า ปัญหาเกิดจากภาคปฏิบัติ เนื่องจากรณี พญ.วราลัคน์ สุภวัตรจริยากุล หรือหมอกระต่าย ไม่ใช่กรณีแรกที่เกิดขึ้น ดังนั้นทั้งหมดจึงเป็นเรื่องวินัย ที่ได้ย้ำมาโดยตลอด เช่น ผ่านทางคำขวัญวันเด็กครั้งที่ผ่านมาและหลายปีย้อนไปก่อนหน้านี้ เนื่องจากประเทศไทยมีอะไรดีๆ เยอะ แต่จุดอ่อนคือ เป็นประเทศที่เกิดอุบัติเหตุบ่อยครั้งจนติดอันดับโลก เช่นเดียวกับการเสียชีวิตก็ติดอันดับโลกประธานสภาผู้แทนราษฎร ยังย้ำว่า ปัญหาที่เกิดขึ้นคือ พฤติกรรมของคน วินัยจึงเป็นวาระแห่งชาติที่จำเป็นและเป็นจุดสำคัญในสังคมประชาธิปไตย ที่บ้านเมืองต้องรู้จักสิทธิและหน้าที่คู่กัน ดังนั้นกฎหมายจึงไม่ใช่ตัวปัญหา เป็นปัญหาคือ การรักษากฎหมาย